Na temelju članka 48. i 49. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19. 57/22. i 101/23) i članka 36. Statuta Općine Sveti Ivan Žabno („Službeni glasnik Koprivničko-križevačke županije“ broj 4/21), Općinsko vijeće Općine Sveti Ivan Žabno na sjednici održanoj 2023. donijelo je

# PROGRAM

**javnih potreba u predškolskom odgoju**

**na području Općine Sveti Ivan Žabno u 2024. godini**

I.

 Programom javnih potreba u predškolskom odgoju na području Općine Sveti Ivan Žabno u 2024. godini (u daljnjem tekstu: Program) utvrđuju se javne potrebe na području društvene brige o djeci predškolske dobi koje će se financirati iz Proračuna Općine Sveti Ivan Žabno za 2024. godinu (u daljnjem tekstu: Proračun).

II.

 Na osnovama elemenata standarda društvene brige o djeci predškolske dobi, javne potrebe u djelatnosti predškolskog odgoja ostvarivat će se:

* sufinanciranjem boravka djece s područja Općine Sveti Ivan Žabno (u daljnjem tekstu: Općina) u Dječjem vrtiću Žabac i u okolnim dječjim vrtićima,
* provođenjem Programa predškolskog odgoja,
* osiguranjem prostora, opreme, odgoja i brige za zdravlje djece.

III.

 Na području Općine potrebe iz točke II. ovog Programa ostvaruju se preko Dječjeg vrtića Žabac, preko okolnih dječjih vrtića u kojima borave djeca s područja Općine (jaslička skupina i ukoliko nema mjesta u Dječjem vrtiću Žabac), te preko Osnovne škole «Grigor Vitez» Sveti Ivan Žabno i Područnih škola u naseljima Cirkveni, Svetom Petru Čvrstecu i Tremi-Grubiševu.

IV.

 Za javne potrebe iz točke II. ovog Programa u Proračunu su planirana sredstva u svoti 585.698,68 EUR-a, a rasporedit će se kako slijedi:

 - sufinanciranje boravka djece u Dječjem vrtiću Žabac Sveti Ivan Žabno 158.425,00 EUR-a,

 - sufinanciranje boravka djece u ostalim dječjim vrtićima 7.000,00 EUR-a,

 - Program predškolskog odgoja 20.273,68 EUR-a,

 - izgradnja jaslica 300.000,00 EUR-a,

 - izgradnja vrtića u Cirkveni 100.000,00 EUR-a.

V.

 Sredstva iz Proračuna kojim se sufinanciraju potrebe u području društvene brige o djeci predškolske dobi podmirivat će se putem ispostavljenih računa mjesečno.

VI.

 Ovaj Program objavit će se u «Službenom glasniku Koprivničko-križevačke županije», a stupa na snagu 1. siječnja 2024. godine.

OPĆINSKO VIJEĆE

OPĆINE SVETI IVAN ŽABNO

KLASA: 601-01/23-03/

URBROJ: 2137/19-02/1-23-1

Sveti Ivan Žabno, 2023.

 PREDSJEDNIK:

 Krešimir Habijanec